P6_TA(2006)0524

Ειδικό πρόγραμμα της Ευρατόμ 2007-2011 (7ο πρόγραμμα-πλαίσιο πυρηνικής έρευνας και εκπαίδευσης) *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά το ειδικό πρόγραμμα με το οποίο τίθεται σε εφαρμογή το έβδομο πρόγραμμα πλαίσιο (2007-2011) δραστηριοτήτων έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (COM(2005)0445 — C6-0386/2005 — 2005/0190(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0445) [1] και την τροποποιημένη πρόταση (COM(2005)0445/2) [1],

- έχοντας υπόψη το άρθρο 7 της Συνθήκης Ευρατόμ, σύμφωνα με το οποίο κλήθηκε από το Συμβούλιο να γνωμοδοτήσει (C6-0386/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Βιομηχανίας, Έρευνας και Ενέργειας και τη γνωμοδότηση της Επιτροπής Προϋπολογισμών (A6-0333/2006),

1. εγκρίνει την πρόταση της Επιτροπής όπως τροποποιήθηκε·

2. θεωρεί ότι το ενδεικτικό ποσό δημοσιονομικής αναφοράς που εμφαίνεται στη νομοθετική πρόταση πρέπει να είναι συμβατό με το ανώτατο όριο της κατηγορίας 1α του νέου δημοσιονομικού πλαισίου για το χρονικό διάστημα 2007-2013 και επισημαίνει ότι το ετήσιο ποσό θα αποφασίζεται εντός της ετήσιας διαδικασίας του προϋπολογισμού σύμφωνα με τις διατάξεις του σημείου 38 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση [2]·

3. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 119, δεύτερο εδάφιο, της Συνθήκης Eυρατόμ·

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 12

(12) Επίσης, απαιτείται να λαμβάνονται ενδεδειγμένα μέτρα για την πρόληψη παρατυπιών και περιπτώσεων απάτης, καθώς και να κινούνται οι αναγκαίες διαδικασίες για την ανάκτηση απολεσθέντων κεφαλαίων, ή άλλων που καταβλήθηκαν αχρεωστήτως ή που δεν χρησιμοποιήθηκαν σωστά, σύμφωνα με τον κανονισμό (EΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, τον κανονισμό (ΕΚ, Ευρατόμ) αριθ. 2342/2002 της Επιτροπής της 23ης Δεκεμβρίου 2002 για τη θέσπιση των κανόνων εφαρμογής του δημοσιονομικού κανονισμού και τυχόν μελλοντικές τροπολογίες, τους κανονισμούς (EΚ, Ευρατόμ) αριθ. 2988/95 του Συμβουλίου της 18ης Δεκεμβρίου 1995 σχετικά με την προστασία των οικονομικών συμφερόντων των Ευρωπαϊκών Κοινοτήτων, (EΚ, Ευρατόμ) αριθ. 2185/96 της 11ης Νοεμβρίου 1996 σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες, τέλος τον κανονισμό (EΚ) αριθ. 1074/1999 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF). | (12) Επίσης, απαιτείται να λαμβάνονται ενδεδειγμένα μέτρα για την πρόληψη παρατυπιών και περιπτώσεων απάτης, καθώς και να κινούνται οι αναγκαίες διαδικασίες για την ανάκτηση απολεσθέντων κεφαλαίων, ή άλλων που καταβλήθηκαν αχρεωστήτως ή που δεν χρησιμοποιήθηκαν σωστά, σύμφωνα με τον κανονισμό (EΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, τον κανονισμό (ΕΚ, Ευρατόμ) αριθ. 2342/2002 της Επιτροπής της 23ης Δεκεμβρίου 2002 για τη θέσπιση των κανόνων εφαρμογής του δημοσιονομικού κανονισμού και τυχόν μελλοντικές τροπολογίες, τους κανονισμούς (EΚ, Ευρατόμ) αριθ. 2988/95 του Συμβουλίου της 18ης Δεκεμβρίου 1995 σχετικά με την προστασία των οικονομικών συμφερόντων των Ευρωπαϊκών Κοινοτήτων, (EΚ, Ευρατόμ) αριθ. 2185/96 της 11ης Νοεμβρίου 1996 σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες, τέλος τον κανονισμό (EΚ) αριθ. 1074/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF). Όλα τα ποσά που ανακτώνται βάσει των εν λόγω κανονισμών πρέπει να διατίθενται στην εκτέλεση δραστηριοτήτων δυνάμει του προγράμματος πλαισίου. |

Τροπολογίες 22 και 23

Άρθρο 2, δεύτερο εδάφιο

Στο πεδίο της έρευνας για την ενέργεια σύντηξης, θα ιδρυθεί κοινή επιχείρηση κατά την έννοια του δεύτερου Τίτλου Κεφάλαιο V της συνθήκης, για να διαχειρίζεται και να κατευθύνει την ευρωπαϊκή συμμετοχή στο ITER καθώς και συμπληρωματικές δραστηριότητες που θα αποσκοπούν σε ταχεία υλοποίηση της ενέργειας σύντηξης. | Στο πεδίο της έρευνας για την ενέργεια σύντηξης, θα ιδρυθεί κοινή επιχείρηση κατά την έννοια του δεύτερου Τίτλου Κεφάλαιο V της συνθήκης, για να διαχειρίζεται και να κατευθύνει την ευρωπαϊκή συμμετοχή στον Οργανισμό ITER, καθώς και τις δραστηριότητες προς στήριξη της κατασκευής του ITER, που εμφαίνεται στο μέρος 2, τμήμα 2.1, τίτλος "Δραστηριότητες", σημείο i) του Παραρτήματος. Όλες οι άλλες δραστηριότητες στον τομέα της ενέργειας σύντηξης θα εκτελούνται χωριστά και θα υπόκεινται σε χωριστή διαχείριση από την κοινή επιχείρηση ITER, διατηρώντας ολοκληρωμένη προσέγγιση και την πλήρη συμμετοχή των ενώσεων σύντηξης. |

Τροπολογία 2

Άρθρο 3, πρώτο εδάφιο, πριν από τον πίνακα

Σύμφωνα με το άρθρο 3 του προγράμματος πλαισίου, ο προϋπολογισμός εκτέλεσης του ειδικού προγράμματος εκτιμήθηκε σε 2234 εκατομμύρια ευρώ, εκ των οποίων ποσοστό 15 % κατ' ανώτατο όριο για διοικητικές δαπάνες της Επιτροπής. | Σύμφωνα με το άρθρο 3 του προγράμματος πλαισίου, ο προϋπολογισμός εκτέλεσης του ειδικού προγράμματος εκτιμήθηκε σε 2234 εκατομμύρια ευρώ, εκ των οποίων ποσοστό χαμηλότερο από 15 % για διοικητικές δαπάνες της Επιτροπής. |

Τροπολογία 3

Άρθρο 3, εδάφιο 1α (νέο), μετά τον πίνακα

| Η Επιτροπή λαμβάνει όλα τα απαιτούμενα μέτρα για να εξακριβώνει ότι οι χρηματοδοτούμενες δράσεις διενεργούνται αποτελεσματικά και σύμφωνα με τον κανονισμό (EK, Ευρατόμ) αριθ. 1605/2002. |

Τροπολογία 4

Άρθρο 3, εδάφιο 1β (νέο), μετά τον πίνακα

| Οι συνολικές διοικητικές δαπάνες του ειδικού προγράμματος περιλαμβανομένων των εσωτερικών δαπανών και δαπανών διαχείρισης για τον εκτελεστικό οργανισμό πρέπει να είναι ανάλογες των δράσεων που καθορίζονται στο πλαίσιο του σχετικού προγράμματος και υπόκεινται στην απόφαση της αρμόδιας για τον προϋπολογισμό αρχής και της νομοθετικής αρχής. |

Τροπολογία 5

Άρθρο 3, εδάφιο 1γ (νέο), μετά τον πίνακα

| Οι πιστώσεις του προϋπολογισμού χρησιμοποιούνται σύμφωνα με την αρχή της χρηστής δημοσιονομικής διαχείρισης, συγκεκριμένα σύμφωνα με τις αρχές της οικονομίας, της αποδοτικότητας και της αποτελεσματικότητας καθώς και της αναλογικότητας. |

Τροπολογία 6

Άρθρο 4, παράγραφος 1

1. Όλες οι ερευνητικές δραστηριότητες που αναλαμβάνονται βάσει του ειδικού προγράμματος πρέπει να διεξάγονται σύμφωνα με θεμελιώδεις αρχές της δεοντολογίας. | 1. Όλες οι ερευνητικές δραστηριότητες που αναλαμβάνονται βάσει του ειδικού προγράμματος πρέπει να διεξάγονται σύμφωνα με θεμελιώδεις αρχές της δεοντολογίας. Ουσιαστικός στόχος των ερευνητικών δραστηριοτήτων είναι τόσο να διασφαλίσουν την ασφαλή ειρηνική χρήση της πυρηνικής ενέργειας όσο και να συμβάλουν στην αποφυγή της κατάχρησής της για στρατιωτικούς σκοπούς. |

Τροπολογία 7

Άρθρο 5α (νέο)

| Άρθρο 5α Η Επιτροπή ενημερώνει εκ των προτέρων την αρμόδια για τον προϋπολογισμό αρχή εφόσον που προτίθεται να παρεκκλίνει από την κατανομή των δαπανών που δηλώνεται στις παρατηρήσεις και στο παράρτημα του γενικού προϋπολογισμού της Ευρωπαϊκής Ένωσης. |

Τροπολογία 9

Άρθρο 7, παράγραφος 1α (νέα)

| 1α. Η Επιτροπή συντάσσει έκθεση αξιολόγησης που περιέχει εκτίμηση της ορθότητας της δημοσιονομικής διαχείρισης και αξιολόγηση της αποτελεσματικότητας και της κανονικότητας της δημοσιονομικής και οικονομικής διαχείρισης του ειδικού προγράμματος. |

Τροπολογία 10

Άρθρο 7, παράγραφος 3, εδάφιο 1α (νέο)

| Η ενημέρωση αυτή διατίθεται ανά πάσα στιγμή και διαβιβάζεται κατόπιν αιτήσεως στο Ευρωπαϊκό Κοινοβούλιο, στην Επιτροπή των Περιφερειών, στην Ευρωπαϊκή Οικονομική και Κοινωνική Επιτροπή και στον Ευρωπαίο Διαμεσολαβητή. |

Τροπολογία 11

Παράρτημα, Μέρος 1, εδάφιο 1α (νέο)

| Με την επιφύλαξη των προσπαθειών που καταβάλλει η ΕΕ και τις οποίες πρέπει να συνεχίσει, στον τομέα της έρευνας για ανανεώσιμες πηγές ενέργειας, η πυρηνική ενέργεια μπορεί να διαδραματίσει σημαντικό ρόλο στην επίτευξη ασφαλούς και βιώσιμου ενεργειακού εφοδιασμού εντός της ΕΕ. |

Τροπολογία 12

Παράρτημα, Μέρος 1, δεύτερο εδάφιο

Σε μακροπρόθεσμο ορίζοντα, η σύντηξη μπορεί να μας δώσει απεριόριστες σχεδόν ποσότητες καθαρής ενέργειας, με τον θερμοπυρηνικό αντιδραστήρα ITER να αποτελεί το κρίσιμο επόμενο βήμα στην πορεία προς τον απώτερο στόχο. Κατά συνέπεια, η υλοποίηση του έργου ITER βρίσκεται στο επίκεντρο της σημερινής στρατηγικής της ΕΕ, αν και θα πρέπει να συνδυαστεί με ένα αξιόπιστο και στοχοθετημένο ευρωπαϊκό πρόγραμμα έρευνας και ανάπτυξης ως προπομπό για την εκμετάλλευση του ITER και την ανάπτυξη τεχνολογιών και γνωστικής βάσης που θα χρειαστούν κατά την επιχειρησιακή του λειτουργία και στη συνέχεια. | Μακροπρόθεσμα, η σύντηξη μπορεί να μας δώσει απεριόριστες σχεδόν ποσότητες καθαρής ενέργειας, με τον θερμοπυρηνικό αντιδραστήρα ITER να αποτελεί σημαντικό περαιτέρω βήμα στην πορεία προς τον απώτερο στόχο. Κατά συνέπεια, η υλοποίηση του έργου ITER βρίσκεται στο επίκεντρο της σημερινής στρατηγικής της ΕΕ, αν και θα πρέπει να συνδυαστεί με ένα αξιόπιστο και στοχοθετημένο ευρωπαϊκό πρόγραμμα έρευνας και ανάπτυξης ως προπομπό για την εκμετάλλευση του ITER και την ανάπτυξη τεχνολογιών και γνωστικής βάσης που θα χρειαστούν κατά την επιχειρησιακή του λειτουργία και στη συνέχεια. |

Τροπολογία 13

Παράρτημα, Μέρος 2, Τμήμα 2.1, τίτλος "Δραστηριότητες", σημείο (ii), πρώτο εδάφιο, εισαγωγικό μέρος

Ένα στοχοθετημένο πρόγραμμα φυσικής και τεχνολογίας θα αποσκοπεί σε παγίωση των επιλογών στο πλαίσιο του έργου ITER και σε προετοιμασία για ταχεία εκκίνηση της επιχειρησιακής λειτουργίας του ITER, ώστε να μειωθούν σημαντικά ο χρόνος και το κόστος που χρειάζονται για την επίτευξη των αφετηριακών στόχων του ITER. Το πρόγραμμα αυτό θα υλοποιείται μέσω συντονισμένων δραστηριοτήτων, πειραματικών, θεωρητικών και μοντελοποίησης, για τις οποίες θα χρησιμοποιούνται οι εγκαταστάσεις JET και άλλες των ενώσεων σύντηξης· επίσης, το στοχοθετημένο αυτό πρόγραμμα αποτελεί εγγύηση για τη βαρύτητα του ρόλου της Ευρώπης στο πλαίσιο του έργου ITER, και προπομπό ενός ισχυρού ευρωπαϊκού ρόλου στην εκμετάλλευση του έργου. Το πρόγραμμα θα περιλαμβάνει: | Ένα πρόγραμμα φυσικής και τεχνολογίας, με σαφείς στόχους, θα αποσκοπεί σε παγίωση των επιλογών στο πλαίσιο του έργου ITER και σε προετοιμασία για ταχεία εκκίνηση της επιχειρησιακής λειτουργίας του ITER, ώστε να μειωθούν σημαντικά ο χρόνος και το κόστος που απαιτούνται για την επίτευξη των στόχων εκκίνησης του ITER. Το πρόγραμμα αυτό θα υλοποιείται με συντονισμένες δραστηριότητες, πειραματικές, θεωρητικές και κατασκευές μοντέλων, για τις οποίες θα χρησιμοποιούνται οι εγκαταστάσεις JET, διατάξεις μαγνητικής συγκράτησης (tokamaks, stellarators και RPF), που υπάρχουν ήδη ή είναι υπό κατασκευή σε όλα τα κράτη μέλη και άλλες των ενώσεων σύντηξης· επίσης, το πρόγραμμα αυτό αποτελεί εγγύηση για τη βαρύτητα του ρόλου της Ευρώπης στο πλαίσιο του έργου ITER, και προπομπό της δύναμης του ευρωπαϊκού ρόλου στην εκμετάλλευση του έργου. Το πρόγραμμα θα περιλαμβάνει: |

Τροπολογία 14

Παράρτημα, Μέρος 2, Τμήμα 2.1, τίτλος "Δραστηριότητες", σημείο (v), περίπτωση 3α (νέα)

| — ενθάρρυνση της παραγωγής διπλωμάτων ευρεσιτεχνίας. |

Τροπολογίες 15 και 16

Παράρτημα, Μέρος 2, Τμήμα 2.2, πρώτο εδάφιο

Έμμεσες δράσεις θα αναληφθούν σε πέντε κύρια πεδία δραστηριότητας που αναπτύσσονται αναλυτικά παρακάτω. Εντούτοις, σημαντικοί διαθεματικοί σύνδεσμοι διατρέχουν το πρόγραμμα, και οι αλληλεπιδράσεις μεταξύ διαφορετικών δραστηριοτήτων πρέπει να διευθετούνται επαρκώς. Με την έννοια αυτή, καθοριστική είναι η σημασία της υποστήριξης για δραστηριότητες κατάρτισης και ερευνητικές υποδομές. Οι ανάγκες για κατάρτιση πρέπει να αποτελέσουν κεντρική πτυχή όλων των έργων που χρηματοδοτούνται από την ΕΕ σ' αυτόν τον τομέα, και οι ανάγκες αυτές, από κοινού με την υποστήριξη για υποδομές, θα αποτελέσουν μια ουσιαστική συνιστώσα της επάρκειας στον πυρηνικό τομέα. | Σε όλες τις ερευνητικές δραστηριότητες της Ένωσης στον τομέα της πυρηνικής σύντηξης, η ασφάλεια και η διασφάλιση της μη κατάχρησης θα αποτελούν πρώτιστη μέριμνα. Ειδικότερα, στόχος θα είναι, αφενός, να καταστούν ασφαλέστερες οι εγκαταστάσεις παραγωγής ενέργειας και, αφετέρου, να αποφευχθεί η κατάχρησή τους για στρατιωτικούς και τρομοκρατικούς σκοπούς. Έμμεσες δράσεις θα αναληφθούν σε πέντε κύρια πεδία δραστηριότητας αναλυτική ανάπτυξη των οποίων γίνεται παρακάτω. Εντούτοις, σημαντικοί διαθεματικοί σύνδεσμοι διατρέχουν το πρόγραμμα, και οι αλληλεπιδράσεις μεταξύ διαφορετικών δραστηριοτήτων πρέπει να διευθετούνται επαρκώς. Με την έννοια αυτή, καθοριστική είναι η σημασία της υποστήριξης για δραστηριότητες κατάρτισης, ανταλλαγής επιστημονικών και τεχνολογικών πληροφοριών και ερευνητικές υποδομές. Οι ανάγκες για κατάρτιση πρέπει να αποτελέσουν κεντρική πτυχή όλων των έργων που χρηματοδοτούνται από την ΕΕ σ' αυτόν τον τομέα, και οι ανάγκες αυτές, από κοινού με την υποστήριξη για υποδομές, θα αποτελέσουν ουσιαστική συνιστώσα της επάρκειας στον πυρηνικό τομέα. |

Τροπολογία 17

Παράρτημα, Μέρος 2, Τμήμα 2.2, σημείο (ii), τίτλος "Δραστηριότητες", πρώτη περίπτωση

—Ασφάλεια των πυρηνικών εγκαταστάσεων: Ε&ΤΑ με αντικείμενο την επιχειρησιακή ασφάλεια των σημερινών και μελλοντικών πυρηνικών εγκαταστάσεων, και συγκεκριμένα αξιολόγηση και διαχείριση της εγκατάστασης σε όλη τη διάρκεια της επιχειρησιακής της ζωής· την κουλτούρα της ασφάλειας· προηγμένες μεθόδους αξιολόγησης της ασφάλειας· εργαλεία αριθμητικής προσομοίωσης, όργανα μετρήσεων και ελέγχου· πρόληψη και μετριασμό σοβαρών ατυχημάτων· και συναφείς δραστηριότητες για βελτιστοποίηση της διαχείρισης της γνώσης και για διατήρηση της επάρκειας. | —Ασφάλεια των πυρηνικών εγκαταστάσεων: Ε&ΤΑ με αντικείμενο την επιχειρησιακή ασφάλεια των σημερινών και μελλοντικών πυρηνικών εγκαταστάσεων, και συγκεκριμένα αξιολόγηση και διαχείριση της εγκατάστασης σε όλη τη διάρκεια της επιχειρησιακής της ζωής· την κουλτούρα της ασφάλειας (μείωση του κινδύνου για ανθρώπινο και οργανωτικό σφάλμα στο ελάχιστο)· προηγμένες μεθόδους αξιολόγησης της ασφάλειας· εργαλεία αριθμητικής προσομοίωσης, όργανα μετρήσεων και ελέγχου· πρόληψη και μετριασμό σοβαρών ατυχημάτων· και συναφείς δραστηριότητες για βελτιστοποίηση της διαχείρισης της γνώσης και για διατήρηση της επάρκειας. |

Τροπολογία 18

Παράρτημα, Μέρος 2, Τμήμα 2.2, σημείο (iii), τίτλος "Στόχοι", δεύτερο εδάφιο

Κεντρικός στόχος αυτής της έρευνας θα είναι να δοθεί τέλος στην υπάρχουσα διαμάχη σχετικά με τον κίνδυνο που απορρέει από την έκθεση σε ακτινοβολία χαμηλών και παρατεταμένων δόσεων. Η επίλυση αυτού του επιστημονικού και πολιτικού ζητήματος έχει δυνητικά σημαντικό κόστος ή/και προεκτάσεις για την υγεία ως προς τη χρήση ακτινοβολίας τόσο στην ιατρική όσο και τη βιομηχανία. | Κεντρικός στόχος της έρευνας αυτής θα είναι να δοθεί τέλος στην υπάρχουσα διαμάχη σχετικά με τον κίνδυνο που απορρέει από την έκθεση σε ακτινοβολία χαμηλών και παρατεταμένων δόσεων. Η επίλυση του επιστημονικού αυτού ζητήματος έχει δυνητικά σημαντικό κόστος ή/και προεκτάσεις για την υγεία ως προς τη χρήση ακτινοβολίας τόσο στην ιατρική όσο και τη βιομηχανία. |

Τροπολογία 19

Παράρτημα, Μέρος 2, Τμήμα 2.2, σημείο (v), τίτλος "Στόχοι"

Λόγω του ενδιαφέροντος που υπάρχει για διατήρηση της υψηλής στάθμης εμπειρογνωμοσύνης και ανθρώπινων πόρων στην πυρηνική σχάση και την ακτινοπροστασία, και ενδεχόμενων προεκτάσεων στην ικανότητα διατήρησης των σημερινών υψηλών επιπέδων πυρηνικής ασφάλειας, στόχος του προγράμματος θα είναι να υποστηριχθεί με διάφορα μέτρα η επέκταση της επιστημονικής επάρκειας και τεχνογνωσίας σε ολόκληρο τον τομέα. Τα μέτρα φιλοδοξούν να εξασφαλίσουν εξειδικευμένους ερευνητές και τεχνικούς, με βελτίωση π.χ. του συντονισμού μεταξύ εκπαιδευτικών ιδρυμάτων της ΕΕ ώστε να εξασφαλιστεί ισοδυναμία προσόντων στα κράτη μέλη, ή με διευκόλυνση της κατάρτισης και κινητικότητας φοιτητών και επιστημόνων. Μόνο μια πραγματικά ευρωπαϊκή προσέγγιση μπορεί να εγγυηθεί τα απαιτούμενα κίνητρα και εναρμονισμένα επίπεδα ανώτατης εκπαίδευσης και κατάρτισης, διευκολύνοντας έτσι την κινητικότητα μιας νέας γενιάς επιστημόνων και μεριμνώντας για τις διαρκείς ανάγκες κατάρτισης μηχανικών που βρίσκονται αντιμέτωποι με τις αυριανές επιστημονικές και τεχνολογικές προκλήσεις μέσα σ' ένα πυρηνικό τομέα που ενοποιείται ολοένα και περισσότερο. | Λόγω του ενδιαφέροντος που υπάρχει για διατήρηση της απαιτούμενης υψηλής στάθμης εμπειρίας και ανθρώπινων πόρων στην πυρηνική σχάση και την ακτινοπροστασία, και ενδεχόμενων προεκτάσεων στην ικανότητα διατήρησης των σημερινών υψηλών επιπέδων πυρηνικής ασφάλειας, στόχος του προγράμματος θα είναι να υποστηριχθεί με διάφορα μέτρα η επέκταση της επιστημονικής επάρκειας και τεχνογνωσίας σε ολόκληρο τον τομέα. Τα μέτρα φιλοδοξούν να εξασφαλίσουν όσο το δυνατόν πιο νωρίς εξειδικευμένους ερευνητές και τεχνικούς, με βελτίωση π.χ. του συντονισμού μεταξύ εκπαιδευτικών ιδρυμάτων της ΕΕ ώστε να εξασφαλιστεί ισοδυναμία προσόντων στα κράτη μέλη, ή με διευκόλυνση της κατάρτισης και κινητικότητας φοιτητών και επιστημόνων. Μόνο η πραγματικά ευρωπαϊκή προσέγγιση μπορεί να εγγυηθεί τα απαιτούμενα κίνητρα και εναρμονισμένα επίπεδα ανώτατης εκπαίδευσης και κατάρτισης, διευκολύνοντας έτσι την κινητικότητα της νέας γενιάς επιστημόνων και μεριμνώντας για τις διαρκείς ανάγκες κατάρτισης μηχανικών που βρίσκονται αντιμέτωποι με τις αυριανές επιστημονικές και τεχνολογικές προκλήσεις στον πυρηνικό τομέα που ενοποιείται ολοένα και περισσότερο. |

Τροπολογία 20

Παράρτημα, Μέρος 2, Τμήμα 2.2, σημείο (v), τίτλος "Δραστηριότητες", πρώτη περίπτωση

—Κατάρτιση: Συντονισμός εθνικών προγραμμάτων και κάλυψη αναγκών γενικής κατάρτισης στην πυρηνική επιστήμη και τεχνολογία με τη βοήθεια μιας σειράς μέσων, μεταξύ των οποίων και ορισμένα ανταγωνιστικά, στο πλαίσιο της γενικής υποστήριξης των ανθρώπινων πόρων σε όλα τα θεματικά πεδία. Υποστήριξη για μαθήματα κατάρτισης και δίκτυα κατάρτισης. | —Κατάρτιση: Συντονισμός εθνικών προγραμμάτων και κάλυψη αναγκών γενικής κατάρτισης στην πυρηνική επιστήμη και τεχνολογία με τη βοήθεια μιας σειράς μέσων, μεταξύ των οποίων και ορισμένα ανταγωνιστικά, στο πλαίσιο της γενικής υποστήριξης των ανθρώπινων πόρων σε όλα τα θεματικά πεδία. Υποστήριξη για μαθήματα κατάρτισης και δίκτυα κατάρτισης. Επιπροσθέτως, και λαμβάνοντας υπόψη τους στόχους του ειδικού προγράμματος "Άνθρωποι" και άλλες δράσεις στον τομέα της κατάρτισης ειδικών επαγγελματιών, θα καταβληθούν προσπάθειες ώστε οι διαπρεπείς νέοι να θεωρήσουν τη βιομηχανία πυρηνικής ενέργειας ελκυστικό τομέα για τη μελλοντική τους σταδιοδρομία. |

Τροπολογία 21

Παράρτημα, Μέρος 3α (νέο)

| 3α. ΔΙΑΔΟΣΗ Οι πληροφορίες σχετικά με την πυρηνική ενέργεια πρέπει να διαδίδονται μέσω ανταλλαγών μεταξύ πολιτών και των εκπροσώπων τους με την καθιέρωση πολυετών εκστρατειών για να κατανοηθεί καλύτερα η πυρηνική ενέργεια, με σκοπό να ενθαρρυνθεί ο διάλογος και να διευκολυνθεί η λήψη αποφάσεων. Για να καταστούν όσο το δυνατόν πιο αποτελεσματικές, οι εκστρατείες θα καταρτιστούν με χρήση μεθοδολογίας των κοινωνικών επιστημών. |

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ C 139 της 14.6.2006, σ. 1.

--------------------------------------------------